A publicación d'as constitucions aprebadas en estas Cortz no apareixió dica mayo de 1586. A lo retardo inchustificau, se sumó o escandalo d'o manipoleyo que heban sufierto respecto a los alcuerdos presos. En a documentación ninviada por as autoridatz reyals pa estar imprimida mancaban as actas relativas a lo Santo Oficio, a Capitania Cheneral, o comercio de caballos y se i heba anyadiu una de nuevas relativa a l'aumento salarial d'o Consello Reyal. Dezaga d'iste manipoleyo s'identificó a intervención de Joan de Queralt y de Ribes, deputau d'o brazo militar de tendencias monarquicas quí será chudgau por un conchunto d'acusacions de suborno, tracto de favor y manipoleyo de documentos publicos encara que, posteriorment, estió exonerau por a Reyal Audiencia.